Komission asetus (EY) N:o 252/2002, annettu 11 päivänä helmikuuta 2002, asetuksesta (EY) N:o 1291/2000 poikkeamiseksi Itävallassa myönnettyjen vientitodistusten osalta naudanliha-alalla



Virallinen lehti nro L 040 , 12/02/2002 s. 0006 - 0007



Komission asetus (EY) N:o 252/2002, annettu 11 päivänä helmikuuta 2002, asetuksesta (EY) N:o 1291/2000 poikkeamiseksi Itävallassa myönnettyjen vientitodistusten osalta naudanliha-alalla EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1), sellaisena kuin se on viimeksi muutettuna komission asetuksella (EY) N:o 2345/2001(2), ja erityisesti sen 29 artiklan 2 kohdan ja 41 artiklan, sekä katsoo seuraavaa: (1) Maataloustuotteiden tuonti-, vienti- ja ennakkovahvistustodistusmenettelyn soveltamista koskevista yhteisistä yksityiskohtaisista säännöistä 9 päivänä kesäkuuta 2000 annetun komission asetuksen (EY) N:o 1291/2000(3), sellaisena kuin se on muutettuna asetuksella (EY) N:o 2299/2001(4), 8 artiklan 2 kohdassa säädetään, että vientitodistus velvoittaa viemään todistuksen voimassaoloaikana tietyn määrän kyseisiä tuotteita. (2) Komission asetuksessa (EY) N:o 1445/95(5), sellaisena kuin se on viimeksi muutettuna asetuksella (EY) N:o 2492/2001(6), vahvistetaan naudanliha-alan tuonti- ja vientitodistusjärjestelmän soveltamista koskevat yksityiskohtaiset säännöt. (3) Itävallassa 7 päivänä joulukuuta 2001 havaitun BSE:n eli naudan spongiformisen enkefalopatian ensimmäisen tautitapauksen vuoksi joidenkin kolmansien maiden viranomaisten toteuttamat nautaeläinten ja naudanlihan vientiä koskevat terveystoimenpiteet ovat vahingoittaneet vakavasti viejien taloudellisia etuja. Näin syntynyt tilanne on heikentänyt suuresti vientimahdollisuuksia. (4) Sen vuoksi on tarpeen rajoittaa näitä haitallisia seurauksia antamalla toimijoille asetuksen (EY) N:o 1291/2000 8 artiklan 2 kohdasta poiketen mahdollisuus perua joitakin vientitodistuksia silloin kun ne osoittavat, etteivät voi kyseisiä todistuksia käyttää. (5) Tämän toimenpiteen hyöty on rajattava toimijoihin, jotka voivat todistaa erityisesti neuvoston asetuksen (ETY) N:o 4045/89(7), sellaisena kuin se on viimeksi muutettuna asetuksella (EY) N:o 3235/94(8), 1 artiklan 2 kohdassa tarkoitettujen asiakirjojen perusteella, että ne eivät ole voineet viedä tuotteita edellä tarkoitettujen olosuhteiden vuoksi ja erityisesti että todistukset oli haettu tuotteiden viemiseksi rajoittavia terveystoimenpiteitä soveltaviin kolmansiin maihin. (6) Tilanteen kehittymisen vuoksi asetuksen olisi tultava voimaan välittömästi. (7) Tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Tätä asetusta sovelletaan asetuksen (EY) N:o 1254/1999 1 artiklan 1 kohdassa tarkoitettuihin tuotteisiin, joille on myönnetty mainitun asetuksen 29 artiklan 1 kohdan toisessa alakohdassa tarkoitettu vientitodistus Itävallassa. 2. Tätä asetusta sovelletaan ainoastaan silloin, kun kyseessä olevat viejät todistavat toimivaltaisia viranomaisia tyydyttävällä tavalla, että ne eivät ole voineet viedä tuotteitaan, koska kolmansien määrämaiden viranomaiset ovat toteuttaneet terveystoimenpiteitä Itävallassa 7 päivänä joulukuuta 2001 todetun BSE-tapauksen vuoksi. Toimivaltaisten viranomaisten arvion on perustuttava erityisesti neuvoston asetuksen (ETY) N:o 4045/89 1 artiklan 2 kohdassa tarkoitettuihin kaupallisiin asiakirjoihin. 2 artikla Asetuksen (EY) N:o 1291/2000 8 artiklan 2 kohdasta poiketen asetuksen (EY) N:o 1445/95 nojalla annetut vientitodistukset, joita on haettu viimeistään 14 päivänä joulukuuta 2001, perutaan todistuksenhaltijan hakemuksesta ja niitä koskevat vakuudet vapautetaan lukuun ottamatta todistuksia, joiden voimassaoloaika on päättynyt ennen 1 päivää joulukuuta 2001. Perumispäätös koskee ainoastaan tuotteen viemättä olevaa määrää. 3 artikla Itävallan on ilmoitettava joka torstai ne tuotemäärät, joiden osalta on edeltävän viikon aikana tehty 2 kohdassa tarkoitettu peruminen, sekä täsmennettävä todistusten myöntämispäivämäärä ja kyseessä oleva tuoteluokka. 4 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä helmikuuta 2002. Komission puolesta Franz Fischler Komission jäsen (1) EYVL L 160, 26.6.1999, s. 21. (2) EYVL L 315, 1.12.2001, s. 29. (3) EYVL L 152, 24.6.2000, s. 1. (4) EYVL L 308, 27.11.2001, s. 19. (5) EYVL L 143, 27.6.1995, s. 35. (6) EYVL L 337, 20.12.2001, s. 18. (7) EYVL L 388, 30.12.1989, s. 18. (8) EYVL L 338, 28.12.1994, s. 16.